ครูสโลเวเนียประท้วงขอขึ้นเงินเดือน 10%
สหภาพแรงงานครูสโลเวเนียขอขึ้นเงินเดือนอีก 10% ชี้อาชีพครูได้เงินเดือนต่ำมากเมื่อเทียบกับคนที่สำเร็จการศึกษาในระดับเดียวกันที่ทำงานภาครัฐอื่น ๆ และไม่ได้ขึ้นค่าแรงมาเกือบ 10 ปี แล้ว— วารสาร คนทำงาน (@workazine) เมื่อวันวาเลนไทน์ (14 ก.พ. 2561) ที่ผ่านมาโรงเรียนเกือบทุกแห่งในประเทศสโลเวเนียต้องหยุดการเรียนการสอนหนึ่งวันเนื่องจากครูทั่วประเทศประมาณ 40000 คน ทำการหยุดงานประท้วงขอขึ้นค่าจ้าง โดยในเมืองหลวงลุบยานา มีครูประมาณ 10000 คน รวมตัวกันที่จัตุรัสกลางเมืองแกนนำในการนัดหยุดงานประท้วงนี้คือสหภาพแรงงานครูสโลเวเนีย (SVIZ) ซึ่งเป็นสมาชิกของสหภาพแรงงานภาคการศึกษายุโรป (ETUCE) ทั้งนี้ในช่วงหลายเดือนที่ผ่านมาสหภาพแรงงานและรัฐบาลสโลเวเนียได้มีการเจรจากันหลายรอบแต่ก็ยังไม่ได้ข้อยุติสหภาพแรงงานครูขอขึ้นเงินเดือนอีกร้อยละ 10 โดยให้เหตุผลว่าอาชีพครูได้เงินเดือนต่ำมากเมื่อเทียบกับคนที่สำเร็จการศึกษาในระดับเดียวกันที่ทำงานภาครัฐกลุ่มอื่น ๆ แต่รัฐบาลได้ปฏิเสธข้อเรียกร้องของสหภาพแรงงาน โดยระบุว่าจะทำให้ค่าใช้จ่ายภาครัฐเพิ่มขึ้นถึงเกือบ 1 พันล้านยูโรต่อปี (ประมาณ 38790 ล้านบาท) ซึ่งจะส่งผลต่อสถานะการคลังของประเทศแต่กระนั้นรัฐบาลสโลเวเนียคาดว่าปีงบประมาณ 2561 นี้รัฐจะมีรายได้เกินดุลร้อยละ 0.4 เทียบกับปีงบประมาณก่อนที่ขาดดุลร้อยละ 0.8 และคาดว่าเศรษฐกิจปีนี้จะขยายตัวร้อยละ 3.9 เทียบกับปีก่อนที่ขยายตัวร้อยละ 4.4 เพราะมีการส่งออกและลงทุนเพิ่มขึ้นทั้งนี้รัฐบาลสโลเวเนียได้ออกกฎหมายจำกัดการขึ้นค่าแรงพนักงานภาครัฐมาตั้งแต่ครั้งวิกฤตเศรษฐกิจช่วงปี 2551 ซึ่งความเห็นของผู้ชุมนุมมีการระบุว่าค่าแรงของครูตั้งแต่โรงเรียนอนุบาลจนถึงโรงเรียนมัธยมต้องเพิ่มขึ้นเป็นอย่างมากนับตั้งแต่ช่วงที่เกิดวิกฤตฉันไม่สามารถดำรงชีวิตอยู่ได้ด้วยความรักในอาชีพของฉันเท่านั้น ครูที่ประท้วงคนหนึ่งระบุ เราต้องการจ่ายค่าจ้างที่ดีขึ้น เนื่องจากค่าจ้างของเราต่ำ ถึงแม้ว่าเราจะทำงานได้ดีเป็นอย่างมาก ผู้ประท้วงซึ่งเป็นครูสอนคณิตศาสตร์ในโรงเรียนมัธยมแห่งหนึ่งระบุสหภาพแรงงานครูระบุว่าหากยังไม่ได้รับการตอบสนองจากรัฐบาลก็จะมีการนัดหยุดงานประท้วงอีกครั้งในวันที่ 14 มี.ค. 2561อนึ่งก่อนหน้านี้เมื่อเดือน ม.ค. 2561 ที่ผ่านมา พนักงานภาครัฐในสโลเวเนียก็เคยหยุดงานประท้วงหนึ่งวันมาแล้ว ทั้งนี้รัฐบาลของสโลเวเนียกำลังถูกสหภาพแรงงานภาครัฐกดดันให้ขึ้นเงินเดือนให้ทัดเทียมกับเศรษฐกิจที่ขยายตัว โดยมีการวิเคราะห์ว่ารัฐบาลจะตอบรับข้อเสนอของสหภาพแรงงาน เนื่องจากสโลเวเนียจะมีการเลือกตั้งทั่วไปในเดือน มิ.ย. 2561 นี้
สหภาพแรงงานครูสโลเวเนียขอขึ้นเงินเดือนอีก 10% ชี้อาชีพครูได้เงินเดือนต่ำมากเมื่อเทียบกับคนที่สำเร็จการศึกษาในระดับเดียวกันที่ทำงานภาครัฐอื่น ๆ และไม่ได้ขึ้นค่าแรงมาเกือบ 10 ปี แล้ว — วารสาร คนทำงาน
ครู,สโลเวเนีย